PATVIRTINTA

 Rokiškio rajono savivaldybės tarybos

 2022 m. balandžio d. sprendimu Nr. TS-

ROKIŠKIO RAJONO SAVIVALDYBĖS ADMINISTRACIJOS KORUPCIJOS PREVENCIJOS 2020–2022 METŲ PROGRAMOS ĮGYVENDINIMO PRIEMONIŲ PLANO ATASKAITA UŽ 2021 METUS

1. **Priemonės, efektyvinti viešųjų ir privačių interesų konfliktų valdymą**

|  |  |  |  |  |
| --- | --- | --- | --- | --- |
| **Eil.Nr.** | **Priemonės pavadinimas** | **Atsakingi asmenys** | **Įvykdymo terminai** | **Įvykdymo rezultatai** |
| 1. | Kontroliuoti, ar tinkamai ir laiku pateikiamos savivaldybės politikų, valstybės tarnautojų viešų ir privačių interesų bei turto deklaracijos ir skelbti jas viešai prie konkrečių asmenų | Bendrasis skyrius, Administracijos direktoriaus įsakymu paskirtas asmuo, vykdantis privačių interesų deklaravimo administravimo, konsultavimo, informacijos pateikimo VTEK ir kontrolės funkcijas | Nuolat | Vykdoma. Tinkamai ir laiku pateiktos savivaldybės politikų bei valstybės tarnautojų privačių interesų bei turto deklaracijos, skelbiamos viešai adresais: <https://pinreg.vtek.lt/app/> <https://www.vmi.lt/evmi/metines-gyventojo-seimos-turto-deklaracijos-duomenu-israsai> Metinė atliktos savivaldybės politikų, valstybės tarnautojų privačių interesų deklaracijų peržiūros ir atliktų veiksmų ataskaita pridedama (1 priedas).  |
| 2. | Skelbti savivaldybės interneto tinklalapyje informaciją apie valstybės tarnautojų, savivaldybės tarybos narių nusišalinimus, padarytus siekiant išvengti tikimybės kilti viešųjų ir privačių interesų konfliktui  | Bendrasis skyrius;Skyrių vedėjai;Darbo grupių pirmininkai; | Nuolat | Vykdoma. Informacija apie nusišalinimo atvejus skelbiama viešai: <https://rokiskis.lt/administracine-informacija/korupcijos-prevencija/informacija-apie-nusisalinimo-atvejus/>2021 m.:I ketvirtis – 3 nusišalinimai; II ketvirtis – 12 nusišalinimų;III ketvirtis – 6 nusišalinimai;IV ketvirtis – 9 nusišalinimai. |
| 3.  | Rokiškio rajono savivaldybės interneto svetainėje skelbti informaciją apie konkursus laimėjusius ir į pareigas priimtus valstybės tarnautojus | Teisės ir personalo skyrius | Nuolat | Vykdoma. Viešai pildomas registras, informacija patalpinta adresu <https://rokiskis.lt/gyventojui/konkursai-ir-darbo-pasiula/> |
| 4. | Parengti ir patvirtinti atsparumo korupcijai politiką ir ją įgyvendinti | Teisės ir personalo skyrius | Iki 2020-12-01 | Vykdoma. Parengtas projektas. Vyksta derinimo procedūra.  |
| 5.  | Parengti ir patvirtinti savivaldybės, jos įstaigų ir įmonių darbuotojams skirtas pagal protokolą ar tradicijas gautų dovanų priėmimo, gavimo, teikimo ir elgesio su jomis tvarkos aprašą | Teisės ir personalo skyrius | Iki 2021-12-01 | Įvykdyta. Rokiškio rajono savivaldybės administracijos direktoriaus 2021 m. balandžio 13 d. įsakymas Nr. AV-339 ,,Dėl Rokiškio rajono savivaldybės administracijos dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašo patvirtinimo“. |
| 6. | Parengti ir patvirtinti elgesio ir etikos kodeksą politikams  | Teisės ir personalo skyrius | Iki 2020-12-01 | Priemonė nevykdyta, kadangi Lietuvos Respublikos valstybės politikų elgesio kodekso patvirtinimo, įsigaliojimo ir įgyvendinimo įstatymas (aktuali redakcija nuo 2020-01-01) taikomas ir savivaldybės tarybos nariams. |
| 7. | Antikorupcijos komisijoje, įvertinus atliktų tyrimų ar apklausų rezultatus, atliktų auditų medžiagą, gautus skundus ar pranešimus, kitą teisėtai gautą informaciją apie Administracijos veiklą, rekomenduoti veiklos sritį (-is), kurioje (-iose) būtų tikslinga nustatyti korupcijos pasireiškimo tikimybę  | Antikorupcijos komisija | Kiekvienais metais iki rugsėjo 30 d. | Antikorupcijos komisija ir savivaldybės administracija susitarė, kad administracijos direktorius pagal savo įgaliojimus (įsakymais) sudarys darbo grupes arba duos nurodymus atitinkamai tarnybai atlikti korupcijos pasireiškimo tikimybės nustatymą atitinkamoje savivaldybės veiklos srityje.  |
| 8. | Nustatyti korupcijos pasireiškimo tikimybę Antikorupcijos komisijos rekomenduotoje savivaldybės veiklos srityje | Administracijos direktoriaus įsakymu patvirtinta darbo grupė | Kiekvienais metais iki lapkričio 30 d. | Įvykdyta. Administracijos direktoriaus 2021 m. birželio 15 d. įsakymu Nr. AV-640 Architektūros ir paveldosaugos skyriaus vedėjo pavaduotojai Ingridai Trumpaitei buvo pavesta atlikti korupcijos pasireiškimo tikimybės nustatymą savivaldybės administracijos statybą leidžiančių dokumentų išdavimo srityje. Išvada parengta ir išsiųsta STT 2021 m. birželio 18 d.  |
| 9. | Bendradarbiauti su Specialiųjų tyrimų tarnyba korupcijos prevencijos klausimais | Antikorupcijos komisija;Teisės ir personalo skyrius | Nuolat | Vykdoma. 2021 m. į STT dėl informacijos apie asmenis buvo kreipiamasi visais Lietuvos Respublikos korupcijos prevencijos įstatymo 9 straipsnyje numatytais atvejais.Bendradarbiaujant su STT Antikorupcinio švietimo skyriaus Panevėžio padalinio vyriausiąja specialiste Rita Škutiene. rajono švietimo ir kitose įstaigose tiesioginių susitikimų ir nuotoliniu būdu buvo organizuoti edukaciniai užsiėmimai-paskaitos Tarptautinės antikorupcijos dienos proga arba pagal įstaigų Antikorupcinio švietimo planus.Užmegztas bendradarbiavimas su STT Antikorupcinio švietimo skyriaus viršininku Benu Aldakausku, STT švietimo skyriaus Panevėžio padalinio vyriausiąja specialisteRasa Galkauskiene. Su šiais pareigūnais organizuoti susitikimai – pasitarimai nuotoliniu būdu. |
| 10. | Nustatytų savivaldybės administracijoje korupcijos, nepotizmo, kronizmo atvejų viešinimas interneto svetainėje | Antikorupcijos komisijaBendrasis skyrius | Nuolat | Vykdoma. Per 2021 m. nustatytų atvejų nebuvo.Antikorupcijos komisijos posėdžiuose kelis kartus buvo svarstomi klausimai dėl galimų korupcijos, nepotizmo, kronizmo pasireiškimo atvejų, tačiau nenuginčijamų įrodymų gautai informacijai patvirtinti nustatyti nepavyko.  |
| 11. | Tirti skundus, pranešimus, kitą gautą informaciją apie korupcinio pobūdžio pažeidimus, užtikrinant grįžtamąjį ryšį ir sprendimo viešumą bei pranešėjo anonimiškumą (jei pranešta anonimiškai) | Antikorupcijos komisija;Teisės ir personalo skyrius;Bendrasis skyrius | Nuolat | Vykdoma. Skundų, pranešimų tyrimų administracijoje 2021 m. tirta nebuvo. 2021 metais vyko 6 (šeši) Antikorupcijos komisijos posėdžiai, įvairiems pranešimams, skundams ir korupcijos prevencijos klausimams nagrinėti. Komisija parengė ir pateikė savivaldybės administracijai ir kitoms kompetentingoms institucijoms 17 raštų dėl veiklos įvairiose srityse tobulinimo, šalinimo sąlygų ir priežasčių galimai korupcijai pasireikšti. |
| 12. | Užtikrinti viešųjų konsultacijų metu, elektroniniais kanalais gautų pasiūlymų, pranešimų, skundų grįžtamąjį ryšį | Teisės ir personalo skyrius;Bendrasis skyrius | Nuolat | Vykdoma. Viešųjų konsultacijų metu elektroniniais kanalais gautų pasiūlymų, pranešimų, skundų grįžtamasis ryšys užtikrinamas. |
| 13. | Atlikti savivaldybės administracijoje tyrimą savivaldybės politikų, vadovų, valstybės tarnautojų, darbuotojų korupcijos suvokimo, paplitimo ir toleravimo lygio nustatymui  | Antikorupcijos komisija, valstybės tarnautojas, atsakingas už korupcijos prevencijos kontrolę savivaldybėje | Iki 2020 m. II ketv. pabaigos; iki 2022 m. III ketv. pabaigos | Vykdoma. Tyrimas savivaldybės administracijoje, savivaldybės politikų, vadovų, valstybės tarnautojų, darbuotojų korupcijos suvokimo, paplitimo ir toleravimo lygiui nustatyti yra pasirengimo stadijoje: anketa išsiųsta užpildymui. |

1. **Priemonės, skaidresniam administravimo procedūrų, veiklos sprendimų vykdymui**

|  |  |  |  |  |
| --- | --- | --- | --- | --- |
| 14. | Sukurti kompiuterinę paieškos sistemą savivaldybės interneto svetainėje skelbiamose finansinėse ataskaitose | Bendrasis skyrius;Finansų skyrius | Iki 2020-12-01 | Neįvykdyta. Neleidžia techninės galimybės.  |
| 15. | Savivaldybės interneto puslapyje skelbti informaciją apie prekių, paslaugų ir darbų viešuosius pirkimus, vykdomus atviro ar supaprastinto atviro konkurso būdu viešo aukciono būdu privatizuojamų objektų sąrašus ir rezultatus | Strateginio planavimo, investicijų ir viešųjų pirkimų skyrius;Turto valdymo ir ūkio skyrius; | Nuolat | Vykdoma. Interneto puslapyje paskelbti visi viešieji pirkimai, vykdyti atviro ar supaprastinto atviro konkurso būdu (35 pirkimai).Paskelbtų viešų aukcionų bei jų rezultatų skaičius (100 proc.)Buvo organizuota ir savivaldybės tinklapyje paskelbta dešimt viešų aukcionų, bei jų rezultatai. |
| 16. | Pagal atliktą korupcijos pasireiškimo tikimybės analizę nustatytų veiklos sričių teisės aktų, reglamentuojančių šių sričių veiklą, atnaujinimas, mažinant nustatytų trūkumų pasireiškimo galimybes | Antikorupcijos komisija | Iki kiekvienų metų gruodžio 1 d. | Įvykdyta. 2021-06-17 išvadoje dėl korupcijos pasireiškimo tikimybės nustatymo statybą leidžiančių dokumentų išdavimo srityje Rokiškio rajono savivaldybės administracijoje, nenustatyta būtinybė atnaujinti šią sritį reglamentuojančius vidinius teisės aktus.  |
| 17. | Savivaldybės interneto puslapyje skelbti informaciją apie prekių, paslaugų ir darbų viešųjų pirkimų, vykdomų atviro ar supaprastinto atviro konkurso būdu, sudarytas sutartis, privatizavimo konkursų programas ir rezultatus | Strateginio planavimo, investicijų ir viešųjų pirkimų skyrius;Turto valdymo ir ūkio skyrius; | Nuolat | Vykdoma. Internetinėje svetainėje savalaikis informacijos apie prekių, paslaugų ir darbų viešųjų pirkimų, vykdomų atviro ar supaprastinto atviro konkurso būdu, sudarytas sutartis, privatizavimo konkursų programas ir rezultatus, skelbimas.Interneto svetainėje sistemingai buvo talpinama informacija apie prekių, paslaugų ir darbų viešųjų pirkimų, vykdomų atviro ar supaprastinto atviro konkurso būdu, sudarytas sutartis (sudarytos 43 sutartys ir 5 sutartys, vykdytos per CPO). |
| 18. | Atlikti garso įrašus kiekvieno viešųjų pirkimų komisijos posėdžio, kuriame susipažįstama su tiekėjo (teikėjų) pasiūlymais, kada prekių ar paslaugų pirkimo vertė – 58 000 Eurų (be PVM) arba daugiau, o darbų vertė – 145 000 Eurų (be PVM) arba daugiau. Įrašus saugoti prie viešųjų pirkimų komisijos posėdžio dokumentų  | Strateginio planavimo, investicijų ir viešųjų pirkimų skyrius; | Nuolat | Vykdoma. 2021 m. pirkimų, kai prekių ar paslaugų pirkimo vertė – 58 000 Eur (be PVM) arba daugiau, o darbų vertė – 145 000 Eur (be PVM) arba daugiau, padaryti 6 įrašai. |

1. **Priemonės, padidinti elektroninio valdymo rodiklį**

|  |  |  |  |  |
| --- | --- | --- | --- | --- |
| 19. | Padidinti pranešimų visuomenei galimybę teikti pasiūlymus intensyvumą ir informacijos sklaidą  | Administracijos direktoriaus paskirtas valstybės tarnautojas, atsakingas už korupcijos prevencijos kontrolę Administracijoje;Bendrasis skyrius;Antikorupcijos komisija; | 1 kartą per mėnesį | Vykdoma. Informacinio pobūdžio pranešimai nuolat skelbiami vietos spaudoje, socialiniuose tinkluose,savivaldybės interneto svetainėje adresu <https://rokiskis.lt/>. |
| 20. | Padidinti gyventojų elektroninių prašymų skaičių | Visi Administracijoje veikiantys padalinių vadovai ir skyrių vedėjai | Nuolat | Vykdoma. 2021 m. gauta 56 procentai elektroninių prašymų visų gautų dokumentų skaičiaus (palyginti 2020 m. – 31 procentas, 2019 m. – 24 procentai). Apie galimybę teikti e. prašymus skelbiama savivaldybės interneto puslapyje, skiltyje „Administracinė informacija“ („Paslaugos“) ir skiltyje „Gyventojui“, taip pat asmenys apie tai informuojami „viename langelyje“.  |
| 21. | Viešai pateikti savivaldybei priklausančio socialinio būsto ir negyvenamosios paskirties pastatų valdymo informaciją  | Turto valdymo ir ūkio skyrius;Bendrasis skyrius | Nuolat | Vykdoma. Informacija apie savivaldybės būsto fonde ir socialinio būsto kaip savivaldybės būsto dalies fonde esančius būstus skelbiama savivaldybės tinklapyje adresu <https://rokiskis.lt/gyventojui/parama-bustui/>,Savivaldybės tinklapyje adresu <https://rokiskis.lt/administracine-informacija/veikla/veiklos-sritys/turto-valdymo-ir-ukio-skyrius/> skelbiama visa informacija apie savivaldybei priklausantį nekilnojamąjį turtą, sudarytas sutartis. |

1. **Priemonės, per Programos vykdymo laikotarpį padidinti valstybės tarnautojų bei darbuotojų ir visuomenės pilietiškumo ir sumažinti abejingumo lygius bent 10 procentų**

|  |  |  |  |  |
| --- | --- | --- | --- | --- |
| 22. | Organizuoti politikų, savivaldybės administracijos valstybės tarnautojų, darbuotojų, seminarus, konferencijas korupcijos prevencijos klausimais | Antikorupcijos komisija;Teisės ir personalo skyrius | Kasmet | Įvykdyta. Savivaldybės atstovai pagal Antikorupcijos komisijos iniciatyvą 2021 metais dalyvavo nuotoliniame Lietuvos Respublikos Prezidentūros kartu su Specialiųjų tyrimų tarnyba ir partneriais inicijuotame seminare „Skaidrumo akademija“. Antikorupcijos komisijos iniciatyva savivaldybės atstovai dalyvavo Lietuvos Respublikos Seimo Antikorupcijos komisijos organizuotuose nuotoliniuose renginiuose. |
| 23. | Organizuoti konkursus, diskusijas, mokymus, žaidimus antikorupcine tema rajono švietimo įstaigose  | Švietimo ir sporto skyrius | Kasmet iki metų I ketvirčio pabaigos; kasmet iki lapkričio 30 d. | Įvykdyta. Pateiktas antikorupcinio švietimo planas „Rokiškio rajono savivaldybės 2020-2022 metų korupcijos prevencijos programos priemonių plano įgyvendinimo už 2021 metus“ ataskaita apie plano vykdymą (pridedama, 2 priedas) |
| 24. | Pakartoti visuomenės nuomonės tyrimą, atliktą 2016 metais  | Administracijos direktoriaus paskirtas valstybės tarnautojas, atsakingas už korupcijos prevencijos kontrolę; Bendrasis skyrius | Iki 2022 m. III ketvirčio pabaigos | Vykdoma.  |
| 25. | Įtraukti vietinę žiniasklaidą, visuomenines organizacijas į Korupcijos prevencijos vykdymo procesą | Antikorupcijos komisija | Kasmet iki gruodžio 1 d. | Įvykdyta iš dalies. Antikorupcijos komisija savo veiklą grįsdama skaidrumo, visiško atvirumo su visuomene, atsiskaitymo, visapusiškos informacijos pateikimo jai principais, metų laikotarpyje, visomis galimomis formomis dalinosi informacija su žiniasklaidos atstovais korupcijos prevencijos savivaldybės veiklos srityse klausimais.  |